
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	31 martie 2009

	Nr.
	27/320


R A P O R T

asupra propunerii legislative pentru modificarea şi completarea Decretului-lege nr. 118/1990 pentru acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 512 din 8 septembrie 2008, cu dezbaterea pe fond în procedură obişnuită a propunerii legislative pentru modificarea şi completarea Decretului-lege nr. 118/1990 pentru acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.327/18.03.2008)
· avizul negativ al Comisiei pentru buget, finanţe şi bănci (nr.369/04.03.2009)
· avizul negativ al Comisiei juridice, de disciplină şi imunităţi (nr.31/823/27.01.2009)
· avizul favorabil al Comisiei pentru drepturile omului, culte şi problemele minorităţilor naţionale (nr.25/370/05.02.2009)
· punctele de vedere negative ale Guvernului (nr.1142 din 15.05.2008 şi nr.91/552/DRP din 10.02.2009).
 Propunerea legislativă are ca obiect de reglementare completarea art.1 cu un nou alineat, alin.(7), care prevede ca punctul de pensie aferent perioadei de detenţie sau deportare să se calculeze 
luându-se ca element de referinţă salariul mediu brut pe economie corespunzător grupei I de muncă (condiţii speciale), precum şi modificarea art.3 alin.(3) în sensul ca actualizarea indemnizaţiilor să se facă prin hotărâre a Guvernului odată cu majorarea punctului de pensie.
Comisia propune Plenului Camerei Deputaţilor respingerea  iniţiativei legislative din următoarele considerente:

· stabilirea punctului de pensie aferent perioadei de detenţie sau deportare în mod diferit pentru o categorie restrânsă de beneficiari încalcă principiul egalităţii de tratament, creindu-se o situaţie favorabilă acestora în comparaţie cu alte persoane aflate în situaţii identice, respectiv persoanele persecutate pe criterii etnice, cele care au efectuat stagiul militar în cadrul Direcţiei Generale a Serviciului Muncii, etc;
· iniţiatorul nu precizează sursele financiare necesare aplicării măsurilor propuse, încălcându-se astfel atât dispoziţiile art.138 alin.(5) din Constituţia României, cât şi cele din art.15 alin.(1) din Legea nr.500/2002 privind finanţele publice. Având în vedere faptul că indemnizaţiile acordate în temeiul legilor cu caracter reparatoriu sunt finanţate de la bugetul de stat este necesar să se prevadă mijloacele necesare pentru acoperirea creşterii cheltuielilor.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 
La dezbaterile care au avut loc în şedinţa comisiei din 25 martie 2009 au participat, în conformitate cu prevederile art.55 din Regulamentul Camerei Deputaţilor:
· d-na Georgeta Jugănaru – director, Ministerul Muncii, Familiei şi Protecţiei Sociale

· d-na Doina Lica – şef serviciu, Ministeului Finanţelor Publice.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din 25 iunie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

SECRETAR,


Victor Paul Dobre



Kerekes Karoly

Şef serviciu, 

Consilier Elena MESAROŞ






Întocmit,

Expert Monica Rallu CURTA










1/3
PAGE  
3/3

[image: image1.png]